# Marina Semionova

Marina Timofeievna Semionova (errusieraz: Марина Тимофеевна Семёнова; San Petersburgo, Errusiar Inperioa, 1908ko ekainaren 12a/maiatzaren 30a - Mosku, Errusia, 2010eko ekainaren 9a) errusiar ballet dantzaria eta maistra ezaguna izan zen, Agrippina Vaganovaren eskolan eta haren metodoaz ikasitakoa.
Sobietar garaiko lehen dantzari handia da, tradizio klasikoa "salbatu" izanaren arduraduna, 1918an Errusiako Iraultza balletaren artea debekatzeko zorian egon zenean, «burges»tzat jotzen baitzuen. Orduan, Anatoli Lunatxarski hezkuntza-ministroa eta haren jarraitzailea hain hunkituta geratu ziren Semionovaren emanaldi batekin, non arte-diziplina hori babestea erabaki baitzuten.

## Biografia

Semiónovak Petrogradoko Agrippina Vaganova ospetsuarekin ikasi zuen, 1925ean graduatu zen eta San Petersburgoko Kirov Balleteko izar bihurtu zen. Bere garaian, Anna Pavlova, Olga Preobrazhénskaya eta Tamara Karsavina dantzari inperialen oinordekotzat hartu zuten.

## Lan ibilbidea
### Dantzari

Bolxoi antzokiko dantza-taldeko kide izan zen 1930etik aurrera, eta La Bayadera lanarekin egin zuen debuta. 1935ean, Parisen, Giselle txalotua izan zen Serge Lifarrekin, eta Stefan Zweig nobelagilea ere hunkitu zuen.
Odette-Odile, Beltxargen aintzira/ El lago de los cisnes lanean, Raymonda, Aurora en Loti ederra lanean, Kitri On Kixote lanean, Nikija La Bayadèren, Esmeralda, Errauskine/ Cenicienta eta beste hainbat lanetan ere parte hartu zuen.

### Maistra

1952an erretiratu zen irakaskuntzan aritzeko. Bere zuzeneko ikasleen artean daude Maia Plisetskaia, Marina Kondrátieva (ondorengo zuzena Bolshóin), Nina Timofeieva, Natalia Bessmertnova, Nadezhda Pavlova, Nina Sorokina, Liudmila Semanianina eta Nina Ananiashvili.
SESBeko artista izan zen eta Prix Benois de la Danse saria jaso zuen.
1941ean Stalin saria jaso zuen. 96 urte zituela erretiratu zen irakaskuntzatik.
Bolshoiak bere mendeurrena gala batekin eta dokumental batekin ospatu zuen, 102 urte bete baino hiru egun lehenago hil zen.

## Bizitza pribatua

Lehen senarra Viktor Semiinov —Olga Spesivtsevaren dantza-bikotea— izan zen, eta bigarrena, Lev Karakhan diplomatikoa, purga estalinisten biktima, 1937an kondenatua eta fusilatua. Hirugarren senarrarekin, Vsevolod Aksionov aktorearekin, alaba bat izan zuen, Jekaterina Aksionova, Bolxoiko dantzaria.

## Sariak eta aintzatespenak

* Prix Benois de la Danse saria jaso zuen.
* 1941ean Stalin saria jaso zuen.
* Bolshoiak bere mendeurrena gala batekin eta dokumental batekin ospatu zuen,

## Erreferentziak

* ↑ (Gaztelaniaz) Clarín.com. (2010-06-10). «La señora de la danza rusa» Clarín (Noiz kontsultatua: 2023-01-06).
* ↑ «Revista de ArteS - Danza: Marina Semiónova» www.revistadeartes.com.ar (Noiz kontsultatua: 2023-01-06).
* ↑ «Marina Semiónova > Información, Biografia, Archivo, Historia.» WIKIDAT (Noiz kontsultatua: 2023-01-06).
* ↑ (Gaztelaniaz) 20minutos. (2008-05-30). «La gran bailarina de ballet rusa Marina Semiónova cumple 100 años» www.20minutos.es - Últimas Noticias (Noiz kontsultatua: 2023-01-06).
* ↑ Roja, La Espina. (2010-06-11). «LA ESPINA ROJA: MUERE LA BAILARINA MARINA SEMIÓNOVA A LA EDAD DE 102 AÑOS» LA ESPINA ROJA (Noiz kontsultatua: 2023-01-06).
* ↑ «MARINA SEMIONOVA : definición de MARINA SEMIONOVA y sinónimos de MARINA SEMIONOVA (español)» diccionario.sensagent.com (Noiz kontsultatua: 2023-01-06).

## Kanpo estekak

* Bideoa: Ballet klasea
* New York Times-en oroigarria
* Artikulua eta bideoa, ingen - Errusiako ahotsa
* Argazki-galeria
* Biografia ingelesez
* Bideo biografikoa artxibatua .
* Bioa bideoarekin
* Datuak: Q235005
* Multimedia: Marina Semyonova / Q235005